Mange virksomheder formulerer ambitiøse mål for udledning af drivhusgasser for at overholde for eksempel Paris-aftalen, og elektriske lastbiler er et af midlerne til at nå disse mål. Strengere emissionsbestemmelser driver også denne teknologi, såvel som ønsket om bedre luftkvalitet og mindre støj, især i byområder. En anden vigtig faktor er transporteffektivitet. Eldrevne lastbiler kan levere om natten og i perioder uden for myldretiden, og de kan komme til flere steder end deres dieseldrevne slægtninge, f.eks. inde i bygninger. Transportkøbere er også en drivkraft, da mange har sat ambitiøse mål i forhold til at levere nul-emissionstransport.